b'\n_START_ARTICLE_\nPurpurni svi\xc5\xa1\xc4\x8d\n_START_SECTION_\nOpis\n_START_PARAGRAPH_\nPurpurni svi\xc5\xa1\xc4\x8d zraste od 20 do 60 cm visoko in ima valjasto, mehko korenino. Listi so jaj\xc4\x8dasto suli\xc4\x8dasti. Spodnji imajo peclje, zgornji pa so sede\xc4\x8di. Cvetovi so zvonasti in purpurno rde\xc4\x8de barve, znotraj pa so rumenkasti._NEWLINE_Raste na ru\xc5\xa1natih, vla\xc5\xbenih pobo\xc4\x8djih apnen\xc4\x8dastih tleh na nadmorski vi\xc5\xa1ini od 1000 do 2750 metrov, kjer cveti od julija do septembra.'